Diari Oficial de la Generalitat Valenciana


Sumari del DOGV 572, del 23-04-1987 (1987/808625)

ORDRE de 25 de març de 1987, de la Conselleria de Cultura, Educació i Ciència, per la qual es convoquen ajudes i beques destinades a la realització d'activitats de perfeccionament del professorat i renovació pedagògica, i de projectes d'investigació, experimentació i innovació educativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/25/(1)/dof/vci/html**

### Dades del document

Número de DOGV
:   572

Data del DOGV
:   23-04-1987

Secció del DOGV
:   DISPOSICIONS GENERALS

Número del document
:   1987/808625


Data del document
:   25-03-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de març de 1987, de la Conselleria de Cultura, Educació i Ciència, per la qual es convoquen beques i ajudes destinades a la realització d'activitats de perfeccionament del professorat i renovació pedagògica, i de projectes d'investigació, experimentació i innovació educativa.  
La formació permanent del professorat i la renovació pedagògica és un dels objectius prioritaris de la política educativa de la Generalitat Valenciana. Les necessitats a aquest respecte són molí variades i pareix convenient que des de l'Administració s'oferesquen distintes vies per satisfer-les.   
El coneixement dels últims avanços en la investigació educativa és un dels factors essencials per aquesta renovació per la qual cosa es fa necessari donar al professorat la possibilitat d'entrar en contacte directa amb les innovacions que en aquest camp s'estan produint tant a Espanya com a l'estranger, així com afavorir-ne la participació directa en la realització d'investigacions que responguen a les necessitats que diariament planteja la pràctica docent. De la mateixa manera, cal propiciar l'actualització de coneixements mitjançant l'assistència a cursos i altres activitats similars que permetesquen al professorat ampliar i actualitzar la formació inicial, tant des del punt de vista científic com pedagògic i didàctic. També pareix aportú que l'Administració fomente i preste suport a aquelles activitats promogudes per associacions i moviments de renovació pedagògica que, a banda dels plans institucionals, també justifiquen la formació permanent del professorat.   
Per tot això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.   
ORDENE:  
Article primer  
Convocar les beques i ajudes durant l'any 1987 per a professionals de l'ensenyament de nivells no universitaris que s'indiquen a continuació, i aprovar les bases per les quals es regeixen les respectives convocatòries que s'inclouen com Annexos a aquesta Ordre:   
1. Beques per a estades en Universitats i Centres d?Investigació i perfeccionament del professorat nacionals o estrangers (Annex I).   
2. Ajudes per a la realització de projectes d'experimentació, investigació i innovació educativa (Annex II).   
3. Ajudes per a l'organització d'Escoles d'Estiu i altres activitats dirigides a la renovació pedagògica i el perfeccionament del professorat (Annex III)   
Article segon  
Les beques indicades en l'apartat I de l'article anterior seran sufragades amb càrrec a l'aplicació pressupostària 09.09.471 del programa 423.1 del pressupost de 1987.   
Les ajudes a què fa referència l'apartat 2 de l'article anterior seran sufragades amb càrrec a l'aplicació pressupostària 09.09.683 del programa 423.1 de pressupost de 1987.   
Les ajudes a què fa referència l'apartat 3 de l'esmentat article seran sufragades amb càrrec a l'aplicació pressupostària 09.09.472 del programa 423.1 del pressupost de 1987.   
DISPOSICIONS FINALS  
Primera  
S'autoritza la Direcció General d'Ensenyaments Universitaris i Investigació perquè adopte les mesures necessàries per al desplegament i l'aplicació del que disposa aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 25 de març de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES PER A LA CONCESSIO DE BEQUES PER A ESTADES EN CENTRES D'INVESTIGACIO NACIONALS I ESTRANGERS   
Primera. Objecte de les beques.   
L'objecte de les beques és la realització d'un treball d?investigació o l'ampliació d'estudis en Universitats i Centres d'investigació i perfeccionament del professorat nacionals o estrangers.   
Segona. Beneficiaris.   
Podran sol·licitar aquestes beques els professionals de l'ensenyament de nivell no universitari que realitzen el seu treball en centres públics i concertats, així com en els sectors de la inspecció educativa i d'assessorament psicopedagògic de la Comunitat Valenciana.   
Tercera. Característiques de les beques.   
Les beques que es convoquen comprenen:   
a) Bitllet d'anada i tornada en avió entre els aeroports més pròxims als llocs de residència i destinació, per la ruta més directa i en classe turista.   
Hom podrà utilitzar altres mitjans de transport, sempre que l'import d'aquests no supere la tarifa d'avió aplicable en cada cas i que s?haja sol·licitat i obtingut el corresponent permís de la Direcció General d'Ensenyaments Universitaris i Investigació.   
b) Assignació mensual compresa entre 100.000 i 175.000 ptes. que serà fixada per la Comissió seleccionadora en funció del país i ciutat on radique el centre sol·licitat.   
c) Llicència per estudis durant el temps de benefici de la beca, si aquesta coincidia amb el període lectiu, per als funcionaris, que percebrien les seues retribucions bàsiques segons que estableix l'article 231 de la Llei 30/1984, de 2 d'agost de Mesures per a la Reforma de la Funció Pública.   
d) Assegurança combinada d'accidents, hospitalització i intervenció quirúrgica en el país on es gaudeix de la beca amb l'excepció del territori nacional.   
El finançament es farà de la següent manera: el 75% de l'import total de la beca una volta resolta la convocatòria i el 25% restant amb el lliurament i l'aprovació de la Direcció General d'Ensenyaments Universitaris i Investigació de la Memòria amb els resultats del treball.   
Quarta. Duració de les beques.   
Les beques tindran una duració compresa entre un mínim. d'un mes i un màxim de tres mesos.   
El període de benefici estarà comprés entre l'1 de juliol i el 31 de desembre de 1987.   
Els beneficiaris hauran de notificar a la Direcció General d'Ensenyaments Universitaris i Investigació la data exacta d'incorporació al Centre elegit en el termini màxim d'un mes a partir de la resolució de la present convocatòria. S'entendrà que els beneficiaris que no s'incorporen al centre elegit en la data autoritzada renuncien a la beca.   
Cinquena. Termini i formalització de sol·licituds.   
Les sol·licituds, adreçades al Conseller de Cultura, Educació i Ciència, podran ser presentades en el Registre General de la Conselleria de Cultura, Educació i Ciència, en els Serveis Territorials, en els CEPs o per qualsevol dels mitjans establerts en l'article 66 de la Llei de Procediment Administratiu.   
El termini de presentació de sol·licituds serà d'un mes a partir de l'endemà de la publicació d'aquesta Ordre en el Diari Oficial de la Generalitat Valenciana.   
Les sol·licituds s'acompanyaran de la següent documentació, original i dues còpies:   
a) Instància de sol·licitud que s'ajustarà al model que s'indica en aquest Annex.   
b) Currículum vitae del sol·licitant.   
c) Memòria- projecte que especifique amb detall la investigació a realitzar o el programa d'estudis a ampliar, el centre elegit i els motius pels quals s'ha elegit aquest centre.   
d) Justificació que el treball a realitzar està en connexió directa amb la labor docent que el sol·licitant està desenvolupant i en comporta una millora.   
e) Certificació que acredite suficientment el coneixement de l'idioma del país on radique el centre elegit.   
f) Acreditació de l'admissió en el centre elegit o, si és el cas, compromís formal de sol·licitar-la.   
La no presentació del document d'admissió al centre abans d'incorporar-s'hi serà motiu d?anul·lació de la concessió de la beca.   
g) Declaració jurada de les beques i ajudes rebudes durant els últims cinc anys.   
Sisena. Selecció dels sol·licitants.   
La selecció dels sol·licitants la realitzarà una Comissió presidida pel Director General d'Ensenyaments Universitaris i Investigació o persona en qui delegue i formada per:   
- El Director General d'Educació Bàsica i Ensenyaments Especials o persona en qui delegue.   
- El Director General d'Ensenyaments Mitjans o persona en qui delegue.   
- Els Directors Territorials del Serveis Territorials d'Educació o persones en qui deleguen.   
- El Cap del Servei de Perfeccionament del Professorat i Renovació Pedagògica.   
Hi actuarà com a Secretari un funcionari de la Direcció General d'Ensenyaments Universitaris i Investigació designat pel Director General d'Ensenyaments Universitaris i Investigació.   
La Comissió tindrà facultats per resoldre els dubtes que sorgesquen en la interpretació de les bases, i també la possibilitat d'entrevistar els sol·licitants si ho considerava oportú.   
La Comissió elevarà proposta al Conseller de Cultura, Educació i Ciència per a la Resolució Final i posterior publicació en el Diari Oficial de la Generalitat Valenciana.   
Setena Criteris de selecció.   
a) Qualitat i interés del treball a realitzar d'acord amb les següents prioritats: (fins a 5 punts).   
- Investigacions o estudis en centre de formació permanent del professorat.   
- Investigacions o estudis de caràcter pedagògic i didàctic, fonamentalment referides al període de 12 a 16 anys.   
- Perfeccionament metodològic i lingüístic en francés i anglés. En aquest cas els sol·licitants hauran de justificar que imparteixen docència en aquests idiomes.   
b) Grau de coneixement de l'idioma del país que se sol·licita, (fins a 1 punt).   
c) Adequació entre el treball a realitzar, el període d'aprofitament de l'ajuda i les característiques del centre sol·licitat, (fins a 2 punts).   
d) Currículum vitae (fins a 2 punts).   
Vuitena. Obligacions dels becaris.   
a) Complir amb aprofitament les distintes etapes del pla de treball proposat.   
b) Trametre al Servei de Perfeccionament del Professorat de la Direcció General d'Ensenyaments i Investigació la memòria amb els resultats del treball realitzat, en el termini d'un mes des de la finalització del període d'aprofitament de la beca.   
c) Notificar el Servei de Perfeccionament del Professorat de l'arribada al centre de destinació, amb indicació de l'adreça particular i de qualsevol canvi de residència o viatges per als quals caldrà sol·licitar amb suficient antelació el corresponent permís.   
d) Fer constar en qualsevol publicació resultant d'aquest treball que aquest ha estat realitzat mitjançant el benefici d'una beca de la Conselleria de Cultura, Educació i Ciència de la Generalitat Valenciana. Així mateix, haurà de enviar-ne a la Direcció General d'Ensenyaments Universitaris i Investigació un exemplar.   
e) En cas d'incompliment d'algunes de les obligacions anteriorment indicades, la Direcció General d'Ensenyaments Universitaris i Investigació podrà rescindir la beca, així com demanar la devolució de les quantitats percebudes.   
Model d?Instància de l'Annex I  
Dades personals:  
Nom NRP Especialitat   
DNI Domicili Particular Telèfon   
DP Localitat Província   
Dades professionals:  
Nom del centre Nivell educatiu   
Adreça Telèfon   
DP Localitat Província   
Dades del centre que sol·licita:  
Nom Adreça   
DP Localitat País   
Durada de la beca:  
Temps Data començament de la beca   
Dades bancàries:  
Entitat Agència Localitat   
Núm. c/c llibreta   
Vol prendre part en la convocatòria de beques per a estades de professors de nivells no universitaris i es compromet en cas de concessió a complir els requisits de la convocatòria.  
 d de 1987.  
 (Signatura del sol·licitant)  
Hble. Sr. Conseller de Cultura, Educació i Ciència (Avda. Campanar, 32. 46763 València).  
ANNEX II  
BASES DE LES AJUDES A PROJECTES D'INVESTIGACIO, EXPERIMENTACIO I INNOVACIO EDUCATIVA  
Primera. Objecte dels projectes.   
Els projectes estaran dirigits a l'aplicació d'innovacions educatives a aspectes concrets i estaran exclosos la realització d'investigacions i els estudis de caràcter bàsic.   
Segona. Durada.   
Els projectes es realitzaran durant el curs 87-88. Si les característiques del projecte exigien una durada major, s'indicarien les etapes i els resultats a obtenir en cada curs acadèmic i podrà ser prorrogat en succesives convocatòries, després de la presentació i aprovació per la Direcció General d'Ensenyaments Universitaris i Investigació de la memòria que aplegue els resultats obtinguts en cada curs.   
Tercera. Sol·licitants.   
Podran participar en aquest concurs els professionals de l'ensenyament de nivells no universitaris que exerceixen la docència a la Comunitat Valenciana individualment o agrupats en equips didàctics, seminaris o claustres.   
Quarta. Termini i formalització de sol·licituds.   
Els projectes adreçats al Conseller de Cultura, Educació i Ciència podran presentar-se al Registre General de la Conselleria de Cultura, Educació i Ciència, en els Centres de Professors, als Serveis Territorials o per qualsevol dels mitjans establerts en l'article 66 de la Llei de Procediment Administratiu.   
El termini de presentació serà d'un mes a partir de l'endemà de la publicació d'aquesta Ordre en el Diari Oficial de la Generalitat Valenciana.   
Cinquena. Requisits.   
Les instàncies s'ajustaran al model que s'indica en aquest Annex i s'acompanyaran dels següents documents, originals i dues còpies:   
1. Currículum, del coordinador del projecte i dels professors que hi participen.   
2. Memòria- projecte en què s'especifiquen:   
a) Objectius.   
b) Metodologia.   
c) Durada, programació i fases.   
d) Centre d'ensenyament on es realitzarà el treball, nombre d'alumnes als qui afectarà i raons que han induït a l'elecció d'aquest centre.   
e) Proposta d'avaluació i condicions que en garantiran la fiabilitat.   
3. Pressupost detallat i raonat.   
4. Altres recursos necessaris per a la realització del projecte.   
Sisena. Selecció de projectes.   
La selecció dels projectes serà efectuada per una Comissió presidida pel Director General d'Ensenyaments Universitaris i Investigació la integraran:   
El Director General d'Educació Bàsica i Ensenyaments Especials o persona en qui delegue.   
El Director General d'Ensenyaments Mitjans o persona en qui delegue.   
Els Caps Territorials del Serveis Territorials d'Educació o persones en qui deleguen.   
El Cap del Servei de Perfeccionament del Professorat i Renovació Pedagògica.   
Hi actuarà com a Secretari un funcionari de la Direcció General d'Ensenyaments Universitaris i Investigació, designat pel Director General.   
Una volta efectuada la selecció, s'elevarà proposta al Conseller de Cultura, Educació i Ciència i la seua Resolució final serà publicada en el Diari Oficial de la Generalitat Valenciana.   
Setena. Criteris de selecció.   
Els projectes presentats seran seleccionats d'acord amb els criteris següents:   
a) Qualitat del projecte, claredat del disseny i objectius.   
b) Interés pràctic i possibilitat de generalització.   
c) Caràcter innovador.   
d) Ajust entre el cost real del treball projectat i el pressupost presentat.   
Tindran prioritat aquells projectes aprovats en convocatòries anteriors amb característiques que exigien més d'un curs escolar per realitzar el treball projecte. En aquests casos, els autors hauran de presentar una memòria que indique el grau de realització del projecte fins aleshores, que avalue els resultats obtinguts i especifique les fases que queden per realitzar.   
Vuitena. Dotació i finançament.   
L'import de les ajudes serà fixat per la Comissió en vista de l'interés i la qualitat dels projectes.   
El finançament s'efectuarà de la manera següent: el 25% de l'import total en resoldre's el concurs i després de l'acceptació expressa per part del Director del projecte de l'ajuda concedida; el 50% tres mesos després de començar el treball i amb la presentació prèvia d'un informe sobre l'estat de realització del projecte; el 25% restant, en ser lliurada, i aprovada, per la Direcció General d'Ensenyaments Universitaris i Investigació, la memòria final que aplegue els resultats del projecte.   
El material inventariable que es financie amb càrrec al projecte serà propietat de la Generalitat Valenciana.   
Novena. Obligacions del beneficiari.   
L'acceptació de la realització d'un projecte aprovat implica per part dels autors els compromisos següents:   
a) Presentar un informe detallat sobre la realització del projecte abans del 15 de desembre de 1987.   
b) Presentar 3 exemplars de la memòria final abans del termini improrrogable del 15 de juliol de 1988.   
La Conselleria es reserva el dret de reproduir o editar, en una primera edició, aquelles Memòries la presentació de les quals la qualitat i l'interés ho aconselle.   
c) Fer constar en qualsevol publicació que es faça del treball realitzat que el projecte ha estat promogut i finançat per la Conselleria de Cultura, Educació i Ciència de la Generalitat Valenciana.   
Desena. Promoció profesional.   
La Conselleria de Cultura, Educació i Ciència certificarà la participació en els projectes seleccionats als efectes de la promoció professional, per a la qual cosa la persona que presenta el projecte haurà de fer-hi constar de forma clara si els professors que intervenien haurien estat autors del projecte o col·laboradors i, en aquest cas, el grau de col·laboració.   
Model d?Instància Annex II  
En que viu a carrer   
núm. i telèfon professor/a de   
al Centre   
EXPOSA que, convocat concurs de projectes d'investigació educativa per Ordre de la Conselleria de Cultura, Educació i Ciència de , n'accepta les bases i hi concorre amb el projecte   
SOL·LICITA que considereu presentat l'esmentat projecte i li concediu la quantitat de   
pessetes per a realitzar-lo.  
 d de 1987  
Hble. Sr. Conseller de Cultura, Educació i Ciència.  
Avda. Campanar, 32. 46978 VALENCIA  
ANNEX III  
BASES PER A LA CONCESSIO D?AJUDES PER A L'ORGANITZACIO D'ESCOLES D'ESTIU I ALTRES ACTIVITATS DIRIGIDES A LA RENOVACIO PEDAGOGICA I AL PERFECCIONAMENT DEL PROFESSORAT  
Primera. Objecte de les ajudes.   
L'objecte d'aquestes ajudes és contribuir al finançament d'activitats que ten en com a finalitat el perfeccionament del professorat i la renovació pedagògica i que se celebren al llarg de l'any 1987.   
Segona. Beneficiaris.   
Podran optar per aquestes ajudes les institucions, associacions o moviments legalment constituïts, que tinguen en els seus estatuts com a fins prioritaris la renovació pedagògica i el perfeccionament del professorat.   
Tercera. Termini i formalització de sol·licituds.   
Les sol·licituds, adreçades al Conseller de Cultura, Educació i Ciència, podran presentar-se en el Registre General de la Conselleria de Cultura, Educació i Ciència, en els Serveis Territorials, en els CEPs o per qualsevol dels mitjans establerts en l'article 66 de la Llei de Procediment Administratiu.   
El termini de la presentació de sol·licituds serà d'un mes a partir de l'endemà de la publicació d'aquesta Ordre en el Diari Oficial de la Generalitat Valenciana.   
Les sol·licituds s'acompanyaran de la següent documentació, original i dues còpies:   
a) Instància de sol·licitud que s'ajustarà al model que s'indica en aquest Annex.   
b) Memòria- projecte de les activitats a realitzar en l'any 1987 en què es detalle l'objectiu, la metodologia, el programa, la data, el lloc i el responsable de cadascuna.   
c) Pressupost pormenoritzat d'ingressos (quotes, taxa de matricula, subvencions, etc.) i de despeses (despeses de personal, de material, organització etc.).   
d) Fotocòpia compulsada dels estatuts de l'Associació.   
e) Certificació del Secretari de l'Associació en què es faça constar el nombre d'afiliats amb què compta l'Associació i el nivell educatiu a què pertanyen.   
Quarta. Selecció de sol·licituds.   
La selecció de les sol·licituds la realitzarà una Comissió presidida pel Director General d'Ensenyaments Universitaris i Investigació o persona en qui delegue i que la integrarà:   
- El Director General d'Educació Bàsica i Ensenyaments Especials o persona en qui delegue.   
- El Director General d'Ensenyaments Mitjans o persona en qui delegue.   
- Els Directors Territorials dels Serveis Territorials d'Educació o persones en qui deleguen.   
- El Cap del Servei de Perfeccionament del Professorat i Renovació Pedagògica.   
Hi actuarà com a Secretari un funcionari de la Direcció General d'Ensenyaments Universitaris i Investigació designat pel Director General d'Ensenyaments Universitaris i Investigació.   
La Comissió tindrà facultats per resoldre tots els dubtes que sorgesquen en la interpretació de les ajudes, i també la possibilitat d'entrevistar els sol·licitants si ho considerava oportú.   
La Comissió elevarà proposta al Conseller de Cultura, Educació i Ciència per a la Resolució Final i posterior publicació en el Diari Oficial de la Generalitat Valenciana.   
Cinquena. Criteris de selecció.   
L'import de les ajudes serà fixat per la Comissió d'acord amb els següents criteris:   
a) Interès i qualitat del projecte d'activitats presentat d'acord amb les següents prioritats:   
- El fet que les activitats propicien la creació de grups permanents de treball.   
- El fet que les activitats afavoresquen el treball interdisciplinar i entre nivells.   
b) Ajust entre el cost real de les activitats i el pressupost que es presenta.   
c) Grau de la implantació de l'associació en els distints nivells educatius.   
Sisena. Percepció de les ajudes.   
L'abonament de l'ajuda s'efectuarà en dos lliuraments: el primer, consistent en el 50% de la quantitat assignada, en concedir-se aquesta, i el 50% restant arran de la presentació d'una memòria que reculla i avalue els resultats de les activitats realitzades, juntament amb la justificació de la despesa i una certificació del Secretariat de l'Associació on es faen constar els ingressos reals que hi ha hagut.   
Setena. Obligacions dels beneficiaris.   
Les entitats beneficiàries queden obligades a realitzar les activitats projectades per les quals perceben la subvenció i a presentar la Memòria final juntament amb la justificació de la despesa abans del termini improrrogable del 15 de desembre de 1987.   
Les entitats beneficiàries hauran de fer constar expressament en la propaganda o qualsevol publicació referent a aquestes activitats, que s'han realitzat amb una subvenció de la Conselleria de Cultura, Educació i Ciència de la Generalitat Valenciana.   
Qualsevol alteració o modificació en les activitats a realitzar i fonts de finançament haurà de ser comunicada a la Direcció General d'Ensenyaments Universitaris i Investigació que decidiria si modificava o no les condiciones amb què s?ha concedit l'ajuda.   
El compliment de qualsevol de les obligacions anteriors comportarà la pèrdua de la subvenció i, per tant, la devolució de les quantitats fins llavors percebudes.   
Model d?Instància Annex III  
Sr. amb DNI domiciliat a   
Carrer telf núm   
en representació de amb NIF núm.   
telf. domiciat social a carrer .  
EXPOSA: Que convocades ajudes econòmiques per l'Ordre de la Conselleria de Cultura, Educació i Ciència de data i acceptant les bases de la convocatòria, sol·licita que li siga concedida la quantitat de pessetes.  
Que, a l'efecte d'abonament de l?esmentada ajuda designa l'entitat bancària   
de sucursal   
núm. c/c o llibreta a nom de   
Per la qual cosa SOL·LICITA: Que li concediu l'ajuda anteriorment exposada per a la realització de les activitats que es detallen en el Projecte adjunt.  
 , , d de 1987  
Hble. Sr. Conseller de Cultura, Educació i Ciència (Avda. de Campanar, 32. 46357 València)


Còpia Permalink ELI